**Vispārīgās vienošanās līgums par medikamentu piegādi**

**Nr.ORS, 2017/12/\_\_\_**

Ogrē, 2017. gada \_\_\_\_.\_\_\_\_\_\_\_\_

Sabiedrība ar ierobežotu atbildību “Ogres rajona slimnīca”, turpmāk – Pasūtītājs, tās valdes priekšsēdētāja Daiņa Širova personā, kurš rīkojas uz statūtu pamata, no vienas puses, un SIA “Saules aptieka” Saules aptieka-10, turpmāk – Piegādātājs, tās valdes locekļa Artūra Beleviča personā, no otras puses, abi kopā turpmāk Puses, pastāvot pilnīgai vienprātībai, bez viltus, maldiem un spaidiem, saskaņā ar Publisko iepirkumu likumu un atklātu konkursu ORS, 2017/12 “Medikamentu piegāde 2018. – 2019.gadam”, noslēdz savā starpā līgumu izsakot to šādā redakcijā:

1.**Vienošanās priekšmets, darbības teritorija, laiks un summa**

1.1Ar Piegādātājiem, kuri piedāvājuši trīs viszemākās cenas attiecīgajā iepirkuma priekšmeta specifikācijas daļā, tiek piešķirtas tiesības slēgt Piegādes līgumu ar Pasūtītāju par attiecīgās iepirkuma priekšmeta daļas piegādi. Savukārt Piegādātājs apņemas slēgt Piegādes līgumu ar Pasūtītāju un ar saviem spēkiem un par saviem līdzekļiem veikt medikamentu (turpmāk – preces) piegādi saskaņā ar Tehnisko specifikāciju, atklātā konkursā Piegādātāja iesniegto tehnisko un finanšu piedāvājumu (pielikums Nr.1).

1.2.Līgums stājas spēkā no 2018.gada 1.janvāra un ir spēkā 24 (divdesmit četrus) mēnešus no Vienošanās parakstīšanas brīža.

1.3. Vispārīgās vienošanās summa ir noteikta līdz \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PVN.

**2.Piegādes līguma slēgšana un izpilde**

2.1.Piegādes līgumi tiek slēgti starp Pasūtītāju, no vienas puses, un trīs Piegādātājiem, ar katru atsevišķi, kuri piedāvājuši iepirkuma priekšmeta specifikācijas daļā trīs viszemākās cenas, no otras puses.

2.2. Pasūtītājs preces pasūta no tā Piegādātājam, kurš piedāvājis viszemāko cenu (Piegādātājs Nr.1). Ja Piegādātājs Nr.1 nespēj piegādāt pasūtītās preces, Pasūtītājam ir tiesības preces pasūtīt tam Piegādātajam, kurš piedāvājis nākamo zemāko cenu (Piegādātājs Nr.2), ja arī Piegādātājs Nr.2 preces nespēj piegādāt, Pasūtītājs preces pasūta no Piegādātāja, kurš piedāvājis nākamo zemāko cenu (Piegādātājs Nr.3).

2.3.Pasūtītājs preces pasūta telefoniski. Ja Piegādātājs nespēj piegādāt preces 2 (divu) darba dienu laikā no pasūtījuma saņemšanas brīža, tad par to nekavējoties nosūta Pasūtītājam rakstisku paziņojumu pa faksu Nr. 65046161. Paziņojumā Piegādātājs sniedz informāciju, kuras pasūtītās preces nespēj piegādāt norādot konkrēta medikamenta nosaukumu, daudzumu un cenu.

2.4.Piegādātājs, kurš nav spējis piegādāt kādu preci, nezaudē tiesības šīs preces piegādāt nākotnē, citā Pasūtītāja pasūtījumā.

2.5.Preces piegādes cena nedrīkst pārsniegt Vienošanās 1.1.punktā noteikto cenu.

**3.Līdzēju pienākumi un tiesības**

3.1**.**Piegādātājs:

3.1.1.apņemas veikt preču piegādi Pasūtītājam atbilstoši noslēgtā piegādes līguma noteikumiem;

3.1.2.atbild par medicīnisko preču atbilstību Latvijas Republikas normatīvo aktu prasībām;

3.1.3.visā līguma darbības laikā apņemas ievērot līguma 2.punktā noteikto piegādes līguma noslēgšanas kārtību;

3.2.Pasūtītājs apņemas:

3.2.1.ievietot Konkursa rezultātus un paziņojumu par Vienošanās līguma noslēgšanu internetā Pasūtītāja mājas lapā: [www.ogresslimnica.lv](http://www.stradini.lv/)

**4.Strīdu izskatīšanas kārtība**

4.1.Jebkuras nesaskaņas, domstarpības vai strīdus Puses risina savstarpējo pārrunu ceļā.

4.2.Ja Puses 30 (trīsdesmit) dienu laikā nevar vienoties, strīds risināms tiesā saskaņā ar Latvijas Republikas tiesību aktiem.

**5.Nepārvarama vara**

5.1.Puses ir atbrīvotas no atbildības par līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (*nepārvarama vara, force majeure*), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks.

5.2.Puse, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējai radušies.

5.3.Ja nepārvaramas varas apstākļi turpinās ilgāk par 45 (četrdesmit piecām) dienām, katrai no Pusēm ir tiesības vienpusēji atkāpties un pārtraukt šo līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

**6.Noslēguma noteikumi**

6.1.Jautājumus, kas šajā līgumā nav noteikti, puses risina atbilstoši Latvijas Republikā spēkā esošiem normatīvajiem aktiem.

6.2.Līgumu var papildināt, grozīt vai izbeigt, Pusēm par to savstarpēji vienojoties. Jebkuras izmaiņas vai papildinājumi tiek noformēti rakstveidā un kļūst par šī līguma neatņemamām sastāvdaļām.

6.3.Līgums ir saistošs Pušu tiesību un saistību pārņēmējiem.

6.4.Ja līgums tiek izbeigts pirms termiņa, uz tās pamata noslēgtie piegādes līgumi spēku nezaudē.

6.5.Ja kāds no šī līguma noteikumiem zaudē juridisko spēku, tas neietekmē pārējos noteikumus.

6.6.Līgums sastādīts 2 (divos) eksemplāros latviešu valodā, no tiem vienu saņem PASŪTĪTĀJS, vienu - PIEGĀDĀTĀJS. Abiem eksemplāriem ir vienāds juridisks spēks.

Līguma pielikumā: finanšu piedāvājums

**Pušu rekvizīti un paraksti**

|  |  |
| --- | --- |
| **PASŪTĪTĀJS** | **PIEGĀDĀTĀJS** |
| SIA „Ogres rajona slimnīca”  Reģ.Nr.:40003222317  Slimnīcas iela 2, Ogre, LV-5001  Bankas rekvizīti:  SEB banka, UNLALV2X  LV52 UNLA 0033 3006 0960 4 | SIA “Saules aptieka” Saules aptieka-10  Reģ.Nr.:40003373494  Juridiskā adrese: O.Vācieša iela 13, Rīga, LV-1004  Faktiskā adrese: Brīvības iela 68, Rīga, LV-1011  Bankas rekvizīti:  A/S “Swedbank”, HABALV22  LV33 HABA 0001 4080 3940 8 |
| \_\_\_\_\_\_\_\_\_\_\_\_\_\_\_\_\_/D.Širovs/  (paraksts)  z.v. | \_\_\_\_\_\_\_\_\_\_\_\_\_\_\_\_\_\_\_\_/A.Belevičs/  (paraksts)  z.v. |

**Līgums par medikamentu piegādi**

**Nr.ORS, 2017/12/\_\_\_**

Ogrē 2017.gada \_\_\_\_\_\_\_\_\_\_\_\_\_\_\_\_\_\_\_\_\_

Sabiedrība ar ierobežotu atbildību “Ogres rajona slimnīca”, turpmāk – **Pasūtītājs**, tās valdes priekšsēdētāja Daiņa Širova personā, kurš rīkojas uz statūtu pamata, no vienas puses, un SIA “Saules aptieka” Saules aptieka-10, turpmāk – **Piegādātājs**, tās valdes locekļa Artūra Beleviča personā, no otras puses, abi kopā turpmāk **Puses**, pastāvot pilnīgai vienprātībai, bez viltus, maldiem un spaidiem, saskaņā ar Publisko iepirkumu likumu un atklātu konkursu ORS, 2017/12 “Medikamentu piegāde 2018. – 2019.gadam”, kā arī ievērojot Pušu noslēgtā vispārējās vienošanās līguma noteikumus, noslēdz šādu Līgumu:

**1.Līguma priekšmets**

1.1.Piegādātājs apņemas pārdot un piegādāt Pasūtītājam medikamentus (turpmāk tekstā „Prece”), saskaņā ar šī līguma pielikumu “Piegādātāja piedāvājums” norādīto sortimentu, daudzumiem un cenām.

1.2.Līguma pielikumā norādītais Preču apjomas ir aptuvens rādītājs. Preces tiek iegādātas līguma summas robežās (pēc vajadzības kāda no pozīcijām var tikt iegādāta vairāk par norādīto, kāda - mazāk).

1.3. Ja Valsts reģionālās attīstības aģentūras elektroniskajā iepirkumu sistēmā, turpmāk – **EIS**, tiks piedāvātas Preces par zemākām cenām ne kā Piedāvājumā un Pārdevējs nevarēs nodrošināt attiecīgo Preču piegādi par Piedāvājumā norādītajām cenām vai zemākām cenām, Pircējs attiecīgās Preces var iegādāties EIS un Pārdevējam nebūs tiesības celt pretenzijas par to.

1.4.Piegādātājs stingrās uzskaites preču pavadzīmē norāda iepirkuma identifikācijas numuru.

**2.Preču kvalitāte**

2.1.Piegādātājs informē par to, vai Preces ir reģistrētas LR spēkā esošajos normatīvajos aktos noteiktā kārtībā, vai Precēm ir nepieciešamie kvalitātes sertifikāti. Prece tiek piegādāta ar anotācijām valsts valodā.

2.2.Piegādāto preču derīguma termiņam ir jābūt ne mazākam kā 6 mēneši.

2.3.Ja līdz derīguma termiņa beigām ir mazāk nekā 2 mēneši, Piegādātājs brīdina Pircēju un piegādā Preci ar cenas atlaidi.

2.4.Prece ir iepakota atbilstoši tehnisko noteikumu prasībām, kas nodrošina preces saglabāšanu tās pārvadāšanas un glabāšanas laikā.

**3. Līguma summa un samaksas kārtība**

3.1.Līguma summa noteikta, ievērojot pielikumā noteiktās cenas. Līguma summa ietver Preču piegādes izdevumus līdz līgumā norādītajai piegādes vietai (t.sk. transporta), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi.

3.2.Pircējam ir saistošas turpmākās izmaiņas Preču cenrādī, tikai Preču cenas samazinājuma gadījumā, kuras kļūst saistošas Pircējam ar Pārdevēja lēmuma par Preču cenas samazinājumu pieņemšanas dienu. Par pieņemto lēmumu Pircējs informējams rakstveidā, 3 (trīs) kalendāro dienu laikā no lēmuma pieņemšanas dienas.

3.3.Pārdevējam nav tiesību Līguma darbības laikā paaugstināt Piedāvājumā noteiktās Preču cenas. Gadījumā, ja Pārdevējs ir piegādājis Pircēja pasūtītās Preces, norādot preču pavadzīmē – rēķinā tām augstāku cenu nekā noteikta Piedāvājumā, Pircējam ir saistoša tikai Piedāvājumā noteiktā cena, un Pārdevējs šai sakarā nav tiesīgs vērsties pret Pircēju par Preču cenas starpības un citu maksājumu apmaksu.

3.4.Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā „Tehniskā specifikācija, daudzumi un cenas”, tad Piegādātājam ir pienākums informēt Pasūtītāju un piegādāt šīs Preces par akcijas cenām.

3.5. Samaksa tiek veikta Latvijas Republikas naudas vienībā – euro 30 (trīsdesmit) kalendāro dienu laikā no Preču pavadzīmes izrakstīšanas datuma, attiecīgo summu ieskaitot Preču pavadzīmē norādītajā Piegādātāja norēķinu bankas kontā.

**4.Piegādes kārtība un pušu saistības**

4.1. Preces piegādes adrese:SIA„Ogres rajona slimnīca”, Ogre, Slimnīcas iela 2, slimnīcas aptieka. Piegādes laiks: darbadienās no plkst. 8:00 līdz 15:00.

4.2.Pasūtītājs telefoniski pasūta preces Piegādātājam zvanot līgumā norādītajai kontaktpersonai par nepieciešamo preču daudzumu. Piegādātājs preču piegādi veic 2 (divu) darba dienu laikā pēc pasūtījuma saņemšanas.

4.3.Pasūtītājs, pieņemot Preces, ir tiesīgs pārbaudīt Preču atbilstību un iepakojuma kvalitāti. Ja kāda no Precēm neatbilst šī Līguma noteikumiem, vai konstatēts iztrūkums, Pasūtītāja pilnvarots pārstāvis sastāda defektu aktu. Turklāt šajā gadījumā Pasūtītājs ir tiesīgs nepieņemt un neapmaksāt defektu aktā norādītās, neatbilstošās Preces.

4.4.Pamatotas pretenzijas gadījumā Piegādātājs ne vēlāk kā 5 (piecu) darba dienu laikā no akta sastādīšanas brīža novērš aktā konstatētos trūkumus uz sava rēķina.

4.5.Preces uzskatāmas par piegādātām un nodotām Pasūtītājam ar brīdi, kad Līdzēji (to pilnvarotie pārstāvji) parakstījuši Preču pavadzīmi-rēķinu.

4.6.Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmju trīs eksemplāri.

Kontaktpersonas:

No Pasūtītāja puses: aptiekas darbinieks, tālrunis: 29909474;

No Piegādātāja puses:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.7. Saskaņā ar Civillikuma 2069.panta noteikumiem Puses vienojas, ka īpašumtiesības uz Precēm saglabājas Piegādātājam līdz brīdim, kad Pasūtītājs ir veicis pilnu samaksu par Precēm. Pasūtītājs saņemtās preces var brīvi realizēt savas komercdarbības vajadzībām, izmantot preces savu klientu apkalpošanai savas komercdarbības ietvaros un/vai atsavināt Preces (tikai pārdot) savas komercdarbības ietvaros.

**5.Līguma darbības laiks**

5.1.Līgums stājas spēkā ar 2018.gada 1.janvāri un ir spēkā 24 (divdesmit četrus) mēnešus vai līdz kopējās iepirkuma “Medikamentu piegāde 2018. – 2019.gadam” vispārīgās vienošanās summas ………EUR bez PVN sasniegšanai, vai saistību izpildei. Līguma izbeigšana vai Līguma termiņa izbeigšanās neatbrīvo Puses no Līguma darbības laikā iesāktajām saistībām.

**6. Pušu atbildība**

6.1. Par Preces nesavlaicīgu piegādi, Piegādātājs no kārtējā maksājuma maksā līgumsodu 0.5% (nulle komats pieci procenti) apmērā no laikā nepiegādātās Preces vērtības par katru nokavēto piegādes dienu, bet ne vairāk kā 7% (septiņi procenti) no nepiegādātās preču summas.

6.2. Par piegādātās Preces nesavlaicīgu apmaksu Pasūtītājs maksā nokavējuma procentus 0.5% (nulle komats pieci procenti) apmērā par katru kalendāra dienu, bet ne vairāk kā 7% (septiņi procenti) no piegādāto un neapmaksāto preču summas.

6.3. Visas sankciju summas tiek apmaksātas 5 (piecu) darba dienu laikā pēc attiecīgās Puses rēķina saņemšanas. Ja samaksa nav notikusi, Pusei – kreditoram ir tiesības ieturēt attiecīgas naudas summas no maksājumiem Pusei – parādniekam.

6.4.Līgumsoda samaksa neatbrīvo Puses no Līguma izpildes un otrai Pusei nodarīto tiešo zaudējumu samaksas, un tās var prasīt otrai Pusei kā līgumsoda, tā Līguma noteikumu izpildīšanu

6.5. Ja pasūtītājs ir parādā Piegādātājam jebkādus maksājumus, Piegādātājam ir tiesības nepieņemt jaunus Preču pasūtījumus no Pasūtītāja.

6.6. Ja Piegādātājs nespēj piegādāt preces 2 (divu) darba dienu laikā no pasūtījuma saņemšanas brīža, tad par to nekavējoties nosūta Pasūtītājam rakstisku paziņojumu pa faksu Nr. 65046161. Pasūtītājs preces pasūta no tā Piegādātājam, kurš piedāvājis viszemāko cenu (Piegādātājs Nr.1). Ja Piegādātājs Nr.1 nespēj piegādāt pasūtītās preces, Pasūtītājam ir tiesības preces pasūtīt tam Piegādātajam, kurš piedāvājis nākamo zemāko cenu (Piegādātājs Nr.2), ja arī Piegādātājs Nr.2 preces nespēj piegādāt, Pasūtītājs preces pasūta no Piegādātāja, kurš piedāvājis nākamo zemāko cenu (Piegādātājs Nr.3).

6.7. Pasūtītājam ir pienākums nodrošināt, lai visā Līguma darbības laikā tam būtu spēkā esoša un neapturēta, neanulēta atļauja (licence) zāļu iegādei.

**7. Līguma grozīšanas kārtība un kārtība, kādā pieļaujama atkāpšanās no līguma**

7.1. Pasūtītājam ir tiesības pārtraukt šī Līguma darbību, 10 (desmit) dienas iepriekš rakstiski paziņojot par to Piegādātājam, ja:

7.1.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;

7.1.2. pret Piegādātāju ar spēkā stājušos tiesas nolēmumu ir uzsākta maksātnespēja vai bankrota procedūra, vai tās darbība ir apturēta;

7.1.3. Piegādātājam ir anulētas vai apturētas licences vai beidzies to derīguma termiņš;

7.1.4. Piegādātājs nepiegādā Preci atbilstoši Līguma noteikumiem un piegāde nokavēta vairāk kā 30 (trīsdesmit) dienas, izņemot, ja Piegādātājs rīkojies atbilstoši Līguma 6.6. punktā noteiktajam.

7.2. Līguma pārtraukšanas gadījumā Pasūtītājs samaksā Piegādātājam par faktiski laicīgi veiktajām Preces piegādēm, ja Puses nevienojas citādi.

7.3.Piegādātājam ir tiesības vienpusēji atkāpties no Līguma:

7.3.1. 15 (piecpadsmit) dienas iepriekš par to brīdinot Pasūtītāju, ja Pasūtītājs neveic samaksu saskaņā ar Līguma noteikumiem;

7.3.2.nekavējoties, ja ar spēkā stājušos tiesas nolēmumu Pasūtītājs tiek pasludināts par maksātnespējīgu, tiek ierosināts tā tiesiskās aizsardzības process vai uzsākta tā likvidācija

**8. Nepārvarama vara**

8.1.Līdzēji tiek atbrīvoti no atbildības par šī Līguma pilnīgu vai daļēju neizpildi (izņemot savstarpēju finansiālu norēķinu veikšanu), ja tā radusies ārkārtēju, nepārvaramu apstākļu dēļ. Pie šādiem apstākļiem pieder dabas katastrofas (ugunsnelaime, plūdi, Piegādātāja vai pasūtītāja objektos utt., kas ir saistīti ar Līguma izpildes nodrošināšanu), autoavārijas vai citas transporta satiksmes problēmas, valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas.

**9. Citi nosacījumi**

9.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādīti tikai rakstveidā un pēc tam, kad tos paraksta Puses, tiek pievienoti Līgumam un kļūst par tā neatņemamu sastāvdaļu.

9.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.

9.3. Puses savstarpēji apņemas neizpaust konfidenciāla rakstura informāciju, kas tiem kļuvusi zināma šā Līguma noteikumu izpildes gaitā.

9.4. Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja Puses nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.

9.5. Ja Līguma darbības laikā notiek Pušu reorganizācija, likvidācija utt., tā tiesības un pienākumus realizē tiesību un saistību pārņēmējs.

9.6. Piegādātājs nevar nodot Līguma saistību izpildi trešajai personai bez Pasūtītāja iepriekšējas rakstiskas piekrišanas.

9.7. Pušu juridiskās adrese vai bankas rekvizītu maiņas gadījumā, Pušu pienākums ir septiņu dienu laikā paziņot par to otrai Pusei.

9.8. Līgums sastādīts divos eksemplāros, no kuriem viens atrodas pie Piegādātāja, otrs pie Pasūtītāja, abiem eksemplāriem ir vienāds juridiskais spēks.

|  |  |  |  |
| --- | --- | --- | --- |
|  |  |  |  |
|  |  |  |  |

**Pušu rekvizīti un paraksti**

|  |  |
| --- | --- |
| **PASŪTĪTĀJS** | **PIEGĀDĀTĀJS** |
| SIA „Ogres rajona slimnīca”  Reģ.Nr.:40003222317  Slimnīcas iela 2, Ogre, LV-5001  Bankas rekvizīti:  SEB banka, UNLALV2X  LV52 UNLA 0033 3006 0960 4 | SIA “Saules aptieka” Saules aptieka-10  Reģ.Nr.:40003373494  Juridiskā adrese: O.Vācieša iela 13, Rīga, LV-1004  Faktiskā adrese: Brīvības iela 68, Rīga, LV-1011  Bankas rekvizīti:  A/S “Swedbank”, HABALV22  LV33 HABA 0001 4080 3940 8 |
| \_\_\_\_\_\_\_\_\_\_\_\_\_\_\_\_\_/D.Širovs/  (paraksts)  z.v. | \_\_\_\_\_\_\_\_\_\_\_\_\_\_\_\_\_\_\_\_/A.Belevičs/  (paraksts)  z.v. |